הרמטכ"ל גדי איזנקוט הורה באחרונה לבטל את פקודת חניבעל בצה"ל, המתירה לסכן חיי חיילים כדי למנוע את חטיפתם, ולנסח במקומה פקודה מבצעית חדשה הנכתבת בימים אלה. גורם בכיר בצה"ל אמר ל"הארץ" כי הנחיות הרמטכ"ל ניתנו לפני כמה שבועות ללא קשר לטיוטת דו"ח מבקר המדינה שהופצה השבוע.

הבוקר דווח ב"הארץ" כי מבקר המדינה, השופט בדימוס יוסף שפירא, ממליץ לרמטכ"ל, גדי איזנקוט, לבטל את הפקודה. ההמלצה נכללת בפרק העוסק בדין הבינלאומי בטיוטת דו"ח המבקר על צוק איתן, המלחמה האחרונה בין ישראל לחמאס בקיץ 2014. טיוטת הפרק הופצה השבוע לבכירים בדרג המדיני, במערכת הביטחון ובמערכת המשפט.